De ressabuda, un dia eth senhor Mabeuf abandonèc eth carrèr Mazieres, abdiquéc des sues foncions de majordòm de fabrica, renoncièc a Sant Sulpicin e venec ua part, non des sòns libres, senon des sues estampes (qu’apreciaue mens), e venguec a installar-se en un casalon deth baloard Montparnasse, non i demorèc qu’un trimesader, per dues rasons: prumèra, perque er embaish e eth jardin costauen tres cents francs, e non gausaue pagar-ne mès de dus cents de loguèr; e dusau, perque era casa ère près deth tir de Fatou e entenie en cada moment trets de pistòla, çò que l’ère insuportable.